*Βραχώδες τοπίο με ταξιδιώτες*
Ο **Γιαν Τίλενς** (φλαμανδικά: **Jan Tilens** ή **Hans Tilens**, βαπτ. 6 Απριλίου 1589 - ταφή 25 Ιουλίου 1630) ήταν Φλαμανδός ζωγράφος, γνωστός κατά κύριο λόγο για τα τοπία του με μορφές που απεικονίζουν μυθολογικές σκηνές.

Βιογραφία
---------

Ο Γιαν Τίλενς γεννήθηκε στην Αμβέρσα, γιος αρτοποιού. Η οικογένεια Τίλενς είχε την ευθύνη λειτουργίας του αρτοποιίου στο κάστρο της Αμβέρσας. Δεν είναι σαφές με ποιον εκπαιδεύτηκε, αλλά το 1610 ο καλλιτέχνης δήλωσε ότι είχε ήδη ολοκληρώσει τις καλλιτεχνικές του σπουδές. Το 1612 έγινε δεκτός ως "Δάσκαλος" στη Συντεχνία του Αγίου Λουκά της Αμβέρσας. Η εγγραφή της καταγραφής του στη Συντεχνία αναφέρει ότι τότε διέμενε ακόμη στο κάστρο της Αμβέρσας.

*Τοπίο με ξυλοκόπους*
Στις 25 Οκτωβρίου 1614 νυμφεύτηκε την Μαρχαρέτα Χέλεϊνς (Margaretha Geleyns). Το ζευγάρι απέκτησε πέντε παιδιά και ζούσε κοντά στο κέντρο της πόλης
. Ο Γιαν Τίλενς σταδιοδρόμησε εξ ολοκλήρου στην γενέτειρα πόλη του. Έχαιρε της εκτίμησης των συναδέλφων του καλλιτεχνών. Ο Άντονι βαν Ντάικ επαίνεσε το έργο του και έφτιαξε την προσωπογραφία του. Η ανεψιά του, Γιοχάννα Τίλενς, νυμφεύτηκε τον ζωγράφο Γιόος φαν Κρέσμπεϊκ.

Το 1629 ασθένησε και έκανε τη διαθήκη του. Απεβίωσε το επόμενο έτος και τάφηκε στις 25 Ιουλίου 1630 στην Αμβέρσα.

Έργο
----

*Άρτεμις και Ακταίων*, μορφές ζωγραφισμένες από τον Χέντρικ φαν Μπάλεν
Ο Γιαν Τίλενς είχε εξειδικευτεί ως τοπιογράφος Τα έργα του είναι, ως επί το πλείστον, βραχώδη τοπία με μορφές που απεικονίζουν μυθολογικές σκηνές ή σύγχρονους ταξιδιώτες. Αν και ποτέ δεν επισκέφθηκε την Ιταλία, ζωγράφισε μερικά ιταλικού ύφους τοπία, με αρχαία μνημεία, στο στυλ του Φλαμανδού ζωγράφου Πάουλ Μπριλ, ο οποίος είχε δραστηριοποιηθεί στη Ρώμη.

Ο καλλιτέχνης συνεργάστηκε με κορυφαίους ζωγράφους της Αμβέρσας, όπως οι Φρανς Φράνκεν ο νεότερος (παράδειγμα συνεργασίας τους βρίσκεται στην Κρατική Πινακοθήκη του Ασάφενμπουργκ, τον Χέντρικ φαν Μπάλεν και τον Χανς ΙΙΙ Γιόρντενς, ο οποίος ζωγράφιζε το "σταφάζ" (πληθύσμωση με μορφές) των τοπίων του.

Παραπομπές
----------

1. ↑  *Commons Creator page*. Ανακτήθηκε στις 24  Αυγούστου 2017.
2. ↑  (Αγγλικά) *Union List of Artist Names*. 16  Αυγούστου 2008. 500045219. Ανακτήθηκε στις 14  Μαΐου 2019.
3. ↑  Παραλλαγές του ονόματος: Jan Thielens, H. Thilen, Jan Tielens, Johannes Tilens
4. 1 2  Jan Tilens Αρχειοθετήθηκε 2016-11-04 στο Wayback Machine. στο Ολλανδικό Ίδρυμα Ιστορίας της Τέχνης (Ολλανδικά)
5. 1 2 3 4  F. J. Van den Branden, 'Geschiedenis der Antwerpsche schilderschool', 2 vols (Antwerp, 1883), pp. 657–658 (Ολλανδικά)
6. 1 2  Jan Tilens, *A rocky landscape with travellers* Αρχειοθετήθηκε 2016-09-19 στο Wayback Machine. at Dorotheum
7. ↑  *Joos van Craesbeeck* Αρχειοθετήθηκε 2016-09-15 στο Wayback Machine. στο Ολλανδικό Ίδρυμα Ιστορίας της Τέχνης (Ολλανδικά)
8. ↑  Louisa Wood Ruby, ' Paul Bril', Brepols, 1999, p. 49

Εξωτερικοί σύνδεσμοι
--------------------

* Πολυμέσα σχετικά με το θέμα  Jan Tilens στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95651827
* ISNI: 0000 0000 6993 9041
* GND: 13905863X
* BPN: 24998229
* ULAN: 500045219
* RKD: 77498

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |